Pirkimo sąlygų 6 priedas „Sutarties projektas“

**STATYBOS DARBŲ RANGOS SUTARTIS**

2025 m. ........ d., Nr. VPS-

Šakiai

**Šakių rajono savivaldybės administracija**, juridinio asmens kodas 188772814, kurios registruota buveinė yra Bažnyčios g. 4, LT-71115 Šakiai, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama administracijos direktoriaus Vytauto Ižganaičio, veikiančio pagal Šakių rajono savivaldybės tarybos 2024 m. kovo 15 d. sprendimu Nr. T-58 „Dėl Šakių rajono savivaldybės administracijos nuostatų patvirtinimo“ patvirtintus Šakių rajono savivaldybės administracijos nuostatus, (toliau – **Užsakovas**), ir

................, juridinio asmens kodas ...................., atstovaujama ............., veikiančio pagal ...................... (toliau – **Rangovas**) sudarėme šią sutartį (toliau – Sutartis):

**I SKYRIUS**

**Sutarties dalykas**

1. Vadovaudamasis Sutartyje nustatytomis sąlygomis ir tvarka, Rangovas įsipareigoja:
   1. pagal Užsakovo pateiktą techninę užduotį (1 priedas) atlikti **paviršinių (lietaus) nuotekų tinklų (adresu Bažnyčios g. 4, Šakių m.) paprastojo remonto darbus (toliau – Darbai)**;
   2. po Darbų pabaigos parengti ir pateikti visą išpildomąją–vykdomąją dokumentaciją ir kitą dokumentaciją, kuri reikalinga statybos užbaigimo procedūroms atlikti ir pagal įgaliojimą atlikti statybos užbaigimo procedūras (toliau – Paslaugos).
2. Užsakovas įsipareigoja sudaryti Rangovui būtinas sąlygas Darbams ir su Darbais susijusioms paslaugoms atlikti, priimti tinkamai (kokybiškai) atliktų Darbų rezultatą ir sumokėti Rangovui už Darbus ir su Darbais susijusias paslaugas Sutartyje numatytomis sąlygomis ir terminais.

**II SKYRIUS**

**SUTARTIES KAINODARA**

1. Sutarčiai taikoma fiksuoto įkainio kainodaros taisyklė atsiskaitant už Darbus, kurių įkainiai nurodyti Rangovo pateiktame sąnaudų kiekių žiniaraštyje (2 priedas).
2. Pradinės Sutarties vertė yra lygi Užsakovo pasiūlymo kainai be PVM, apskaičiuotai sudauginus darbų kiekius iš Rangovo pasiūlytų įkainių be PVM.
3. Sutarties kaina, nustatyta viešojo pirkimo metu, yra ........ Eur be PVM. Sutarties kaina – ............. su PVM. PVM sudaro ........... Eur.
4. Sutarties Darbų įkainiai nurodyti 2 priede yra fiksuoti ir nekeičiami per visą sutarties galiojimo trukmę.
5. Techninėje užduotyje, sąnaudų kiekių žiniaraštyje nurodyti preliminarūs darbų kiekiai gali kisti. Rangovui sumokama už atliktą faktinį Sutartyje numatytų darbų kiekį pagal darbų įkainius, neviršijant pradinės Sutarties vertės.
6. Darbų įkainiai dėl bendro kainų lygio kitimo nebus perskaičiuojama, visą riziką dėl darbų įkainių padidėjimo prisiima Rangovas.
7. Darbų įkainiai dėl pasikeitusių mokesčių perskaičiuojama tokia tvarka:
   1. mokestis, kuriam pasikeitus perskaičiuojama darbų įkainiai: pridėtinės vertės mokestis (PVM). Pasikeitus kitiems mokesčiams, darbų įkainiai nebus perskaičiuojama;
   2. perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimo įstatymui, kuriuo keičiasi mokesčio tarifas;
   3. perskaičiavimo formulė: pasikeitus PVM tarifo dydžiui darbų įkainiuose esantis PVM tarifas neatliktiems darbams keičiamas (mažinamas ar didinamas) pagal Lietuvos Respublikos teisės aktus;
   4. darbų įkainių pakeitimas įforminamas papildomu Šalių susitarimu;
   5. perskaičiuoti darbų įkainiai pradedami taikyti nuo Lietuvos Respublikos pridėtinės vertės mokesčio įstatymo pakeitimo įstatymo, kuriuo keičiasi šio mokesčio tarifas, nurodytos tarifo įsigaliojimo dienos.

**III SKYRIUS**

**ATSISKAITYMŲ TVARKA**

1. Užsakovas ne vėliau kaip per 30 kalendorinių dienų atsiskaito su Rangovu už atliktus darbus pagal gautus atsiskaitymo dokumentus (aktas apie atliktas paslaugas, darbus, PVM sąskaita faktūra).
2. Rangovas, atlikęs Darbus, surašo atliktų darbų priėmimo–perdavimo aktą, kurį pateikia techninės priežiūros specialistui ir jam priėmus darbus, pateikia Užsakovui pažymą (forma F-3).
3. Rangovas perduodamas, o Užsakovas priimdamas atliktus darbus bei dokumentaciją pasirašo atliktų darbų priėmimo–perdavimo aktą. Darbų perdavimo–priėmimo dokumentacija turi būti detalizuota, aiški ir parengta pagal Užsakovo reikalavimus.
4. Rangovas pagal pasirašytą atliktų darbų perdavimo–priėmimo aktą pateikia Užsakovui sąskaitą faktūrą.
5. Rangovas sąskaitas faktūras teikia tik elektroniniu būdu. Užsakovas elektronines sąskaitas faktūras priima ir apdoroja naudodamasis Sąskaitų administravimo bendrąją informacine sistema (SABIS).
6. Užsakovas numato tiesioginio atsiskaitymo galimybę su Sutartyje nurodytais subtiekėjais tokiomis sąlygomis:
   1. Sudarius Sutartį, Rangovas ne vėliau negu Sutartis pradedama vykdyti, įsipareigoja Užsakovui raštu pateikti tuo metu žinomų subtiekėjų pavadinimus, kontaktinius duomenis ir jų atstovus. Užsakovas taip pat reikalauja, kad Rangovas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.
   2. Užsakovas ne vėliau kaip per 3 darbo dienas nuo 15.1 punkte nurodytos informacijos gavimo dienos raštu informuoja subtiekėjus apie tiesioginio atsiskaitymo galimybę.
   3. Subtiekėjas, norėdamas pasinaudoti tokia galimybe, raštu pateikia prašymą Užsakovui. Kai subtiekėjas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir šio subtiekėjo, kurioje aprašoma tiesioginio atsiskaitymo su subtiekėju tvarka, atsižvelgiant į Sutartyje ir subtiekimo sutartyje nustatytus reikalavimus. Trišalėje sutartyje atsiskaitymo su subtiekėju tvarka bus nustatoma vadovaujantis šioje Sutartyje numatyta atsiskaitymo tvarka.
   4. Rangovas turi teisę prieštarauti nepagrįstiems mokėjimams, pateikdamas raštišką tokio prieštaravimo Užsakovui ir subtiekėjui pagrindimą.
   5. Tiesioginio atsiskaitymo su subtiekėjais galimybė nekeičia Rangovo atsakomybės dėl Sutarties įvykdymo.
7. Pagal šią Sutartį priklausančias sumokėti pinigų sumas Užsakovas sumoka Rangovui mokėjimo pavedimu. Rangovui neinformavus Užsakovo iš anksto apie banko sąskaitos (rekvizitų) pasikeitimus, Rangovas prisiima su tokiu nepranešimu susijusią ir iš to kylančią riziką.
8. Vėluojant finansavimui iš biudžeto, Užsakovas palūkanų nemoka.

**IV SKYRIUS**

**DARBŲ PRADŽIA IR PABAIGA**

1. Darbai turi būti **atlikti per 2 (du) mėnesius** nuo sutarties įsigaliojimo dienos. Išpildomoji – vykdomoji dokumentacija ir kita dokumentacija, kuri reikalinga statybos užbaigimo procedūroms atlikti, turi būti pateikta **ne vėliau kaip per 1 (vieną) mėnesį** nuo rangos darbų pabaigos.
2. Sutarties (ar jos dalies) vykdymas gali būti sustabdytas dėl:
   1. atsiradusių papildomų darbų, turinčių reikšmingos įtakos Darbų vykdymui tinkamai ir laiku.
   2. būtinybės atlikti gamtosaugos ir (ar) archeologinius tyrinėjimus ar kitus tyrimus, kurie nebuvo numatyti techninėje specifikacijoje;
   3. trečiųjų šalių įtaka;
   4. bet koks nenumatomas gamtos jėgų veikimas, kurio joks patyręs rangovas nebūtų galėjęs tikėtis;
   5. fizinės kliūtys arba kitos nei gamtinės fizinės sąlygos, su kuriomis vykdant Darbus susidurta Statybvietėje, ir tų kliūčių ar sąlygų Rangovas nebūtų galėjęs pagrįstai numatyti;
   6. kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris rangovas.
3. Darbų atlikimo sustabdymo laikotarpis netaikomas Rangovo įsipareigojimams, statybos darbų pakeitimų rengimui, derinimui, leidimų gavimui, statybvietės priežiūros darbams, nuolatinės priežiūros darbams/paslaugoms. Atliekant šiame Sutarties punkte nurodytus veiksmus Darbų atlikimo sustabdymo laikotarpiu, Darbų terminas, nurodytas 18 punkte, netrumpėja.
4. Apie Sutarties 19 punkte nurodytas aplinkybes Rangovas nedelsdamas privalo informuoti Užsakovą bei statinio statybos techninį prižiūrėtoją. Rangovas privalo pagrįsti dokumentais šių aplinkybių buvimą ne vėliau kaip per 10 (dešimt) darbo dienų nuo jų atsiradimo. Užsakovas per 5 (penkias) darbo dienas nuo dokumentų pateikimo išnagrinėja Rangovo pateiktus dokumentus ir priima sprendimą dėl Sutarties vykdymo sustabdymo. Sutarties vykdymas gali būti nesustabdytas, o sustabdytas Sutarties vykdymas gali būti atnaujintas, nesibaigus Sutarties 19 punkte nurodytoms aplinkybėms, jeigu Sutarties vykdymo sustabdymo laikotarpiu Rangovas vykdo Darbus.
5. Išnykus Sutarties 19 punkte nurodytoms aplinkybėms, dėl kurių Sutartis sustabdyta, ir atnaujinus Sutarties vykdymą, Darbai atliekami per jiems likusį terminą. Sutarties vykdymo sustabdymas ir (ar) Sutarties vykdymo atnaujinimas įforminamas Užsakovo raštu.

**V SKYRIUS**

**UŽSAKOVO teisės ir pareigos**

1. Užsakovas turi nedelsdamas suteikti Rangovui visą turimą informaciją ir (arba) dokumentus, kurie gali būti reikalingi Sutarčiai vykdyti. Sutarties vykdymo laikotarpio pabaigoje visi dokumentai grąžinami Užsakovui.
2. Užsakovas bendradarbiauja su Rangovu ir suteikia jam visą informaciją, kurios pastarasis gali pagrįstai paprašyti, kad galėtų vykdyti Sutartį. Per 7 (septynias) kalendorines dienas nuo Sutarties įsigaliojimo dienos Užsakovas turi surengti įvadinį susirinkimą, kuriame aptariami organizaciniai Sutarties vykdymo klausimai.
3. Jei nėra būtina Sutarčiai vykdyti, Rangovas be išankstinio Užsakovo sutikimo neturi teisės Užsakovo pateiktų dokumentų perduoti trečiajai šaliai.
4. Užsakovas turi teisę duoti nurodymus ir pateikti papildomus dokumentus ar instrukcijas, siekdamas užtikrinti efektyvų darbų atlikimą.
5. Užsakovas privalo Sutarties 3 skyriuje nustatyta tvarka apmokėti Rangovo pateiktas sąskaitas.
6. Užsakovas turi teisę nemokėti už nekokybiškai atliktus Darbus arba atsiradus trūkumų ar defektų sustabdyti Darbus, iki trūkumai ar defektai bus pašalinti.
7. Rangovas, laiku negavęs reikalingų darbui dokumentų, kurių sąrašą Rangovas privalo pateikti per tris dienas nuo sutarties pasirašymo dienos, negali būti pripažintas kaltu dėl darbo terminų pažeidimo.

**VI SKYRIUS**

**RANGOVO teisės ir pareigos**

1. Rangovas laikosi visų Lietuvos Respublikoje galiojančių įstatymų ir kitų teisės aktų nuostatų ir užtikrina, kad jo darbuotojai jų laikytųsi. Rangovas garantuoja Užsakovui nuostolių atlyginimą, jei Rangovas nesilaikytų minėtųjų įstatymų ir kitų teisės aktų ir dėl to būtų pateikti kokie nors reikalavimai ar pradėti procesiniai veiksmai.
2. Rangovas turi vykdyti teisėtus Užsakovo nurodymus. Jei Rangovas mano, kad Užsakovo nurodymai viršija Sutarties reikalavimus, jis apie tai praneša Užsakovui per 5 (penkias) kalendorines dienas nuo tokio nurodymo gavimo dienos.
3. Rangovas visus dokumentus ir informaciją, gautą pagal Sutartį, laiko konfidencialia ir be išankstinio raštiško Užsakovo leidimo neskelbia ir neatskleidžia jokių Sutarties nuostatų, išskyrus atvejus, kai tai būtina vykdant Sutartį. Jei nesutariama, ar būtina skelbti ar atskleisti kokias nors Sutarties nuostatas, galutinį sprendimą priima Užsakovas.
4. Jei Rangovas veikia jungtinės veiklos (partnerystės) pagrindu, partneriai visi kartu ir kiekvienas atskirai yra atsakingi už Sutarties nuostatų vykdymą pagal Užsakovo valstybės įstatymus ir kitus teisės aktus. Rangovas privalo paskirti vieną iš partnerių atstovauti santykiams su Užsakovu.
5. Be išankstinio raštiško Užsakovo sutikimo jungtinės veiklos sutartimi nustatytų partnerių keitimas yra laikomas Sutarties pažeidimu.
6. Rangovas turi užtikrinti, kad visos specifikacijos ir visa dokumentacija, susijusi su rangos darbų atlikimu, būtų parengti nešališkai, laikantis įstatymų, naudojantis priimtomis ir visuotinai pripažintomis sistemomis.
7. Rangovas privalo savo sąskaita apsaugoti ir apginti Užsakovą, jos atstovus ir darbuotojus nuo bet kokių ieškinių, reikalavimų, nuostolių ar žalos, kylančios iš bet kokio Rangovo veiksmo ar neveikimo atliekant rangos darbus, įskaitant ir bet kokius bet kokių teisinių nuostatų pažeidimus arba trečios šalies teisių į patentus, prekinius ženklus ir kitas intelektinės bei pramoninės nuosavybės formas.
8. Rangovui apie tokius ieškinius, reikalavimus, nuostolius ar žalą pranešama ne vėliau kaip per 30 kalendorinių dienų nuo dienos, kai Užsakovas apie tai sužino.
9. Rangovo nuostolių atlyginimo atsakomybės Užsakovui suma neviršija Sutarties vertės, tačiau ji netaikoma kalbant apie Rangovo atsakomybę už trečiųjų šalių patirtus Rangovo ar jo tyčinių veiksmų sukeltus nuostolius ar žalą.
10. Rangovas atsako tik už tuos ieškinius, reikalavimus, nuostolius ar žalą, kurie yra tiesiogiai susiję su jo sutartinių prievolių nevykdymu.
11. Kai Rangovas nevykdo savo sutartinių prievolių, jis turi, Užsakovui pareikalavus, savo sąskaita ištaisyti trūkumus, susijusius su rangos darbų atlikimu.
12. Rangovas neatsako už jokius ieškinius, reikalavimus, nuostolius ar žalą, kurie atsiranda dėl šių priežasčių:
    1. Užsakovas nesiima reikiamų veiksmų Rangovo rekomendacijoms vykdyti ar nepaiso Rangovo pagrįstų rekomendacijų, arba liepia Rangovui vykdyti nurodymą, kuriam Rangovas prieštarauja arba dėl kurio stipriai abejoja;
    2. Užsakovo atstovai, darbuotojai arba rangovai, kurių veiklai buvo numatyta Rangovo priežiūra, netinkamai vykdo Rangovo nurodymus.

42. Rangovas privalo užtikrinti, kad jis ir bet kurie asmenys, veikiantys jo vardu, yra gavę visus būtinus leidimus, kvalifikacijos atestacijos pažymėjimus ar kitokius dokumentus, leidžiančius užsiimti šioje Sutartyje nustatyta veikla, kuri yra Rangovo sutartinių įsipareigojimų dalis.

1. Rangovo atsakomybė už bet kokių sutartinių prievolių nevykdymą galioja tiek laiko po paslaugų suteikimo, kiek nustato Sutarčiai galiojantys įstatymai.
2. Jeigu kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Rangovas įsipareigoja, kad pirkimo sutartį vykdys tik tokią teisę turintys asmenys.
3. Rangovas turi teisę Darbus užbaigti ankščiau nustatyto termino.
4. Rangovas ne vėliau kaip per 5 darbo dienas nuo sutarties įsigaliojimo dienos privalo pateikti Užsakovui derinimui darbų vykdymo grafiką.
5. Užsienio šalių specialistai iki pirkimo vykdytojo pirkimo dokumentuose nurodyto termino turi gauti Vyriausybės įgaliotos institucijos išduotą teisės pripažinimo dokumentą, patvirtinantį teisę eiti reikalaujamas pareigas.
6. Iki darbų vykdymo pradžios Rangovas privalo paskirti Lietuvos Respublikos teisės aktų nustatyta tvarka atestuotą statinio statybos vadovą, kuris privalo vykdyti pareigas, numatytas STR 1.06.01:2016 „Statybos darbai. Statinio statybos priežiūra“. Paskirtam statinio statybos vadovui Užsakovas perduos Statybvietę.
7. Rangovas vykdant Sutartį privalo užtikrinti, kad Rangos darbai, būtų vykdomi taikant aplinkos apsaugos vadybos sistemą EMAS arba kitą aplinkos apsaugos vadybos sistemą, įdiegtą pagal standartą LST EN ISO 14001 ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba atitinkamus Europos ar tarptautinius sertifikavimo standartus, arba taikant kitas lygiavertes aplinkos apsaugos vadybos užtikrinimo priemones.
8. Užsakovui, Užsakovo paskirtam asmeniui, atsakingam už Sutarties vykdymą, techniniam prižiūrėtojui prašant, nedelsiant pateikti dokumentus patvirtinančius, kad Rangovas vykdydamas darbus taiko 49 punkte nustatytą aplinkos apsaugos vadybos sistemą EMAS arba kitą aplinkos apsaugos vadybos sistemą, įdiegtą pagal standartą LST EN ISO 14001 ar kitus aplinkos apsaugos vadybos standartus. Dokumentų nepateikimas yra laikomas esminiu sutarties pažeidimu.

**VII SKYRIUS**

**SUTARTIES NUTRAUKIMAS**

1. Užsakovas turi teisę vienašališkai nutraukti šią Sutartį ir pareikalauti iš Rangovo atlyginti Užsakovo nuostolius, jeigu:
   1. Rangovui iškeliama bankroto arba restruktūrizavimo byla, arba jei Rangovas laikinai sustabdo savo veiklą ar Rangovo veikla ne Rangovo iniciatyva yra sustabdoma;
   2. Rangovas daugiau nei mėnesį vėluoja užbaigti darbus;
   3. po raštiško Užsakovo įspėjimo Rangovas nevykdo reikalavimų dėl darbų kokybės ar kitų šios Sutarties sąlygų, po raštiško Užsakovo įspėjimo jas dar kartą pažeidžia.
2. Rangovas turi teisę vienašališkai nutraukti Sutartį ir pareikalauti atlyginti nuostolius, jeigu Užsakovas daugiau kaip mėnesį vėluoja apmokėti už atliktus darbus pagal sutarties 3 skyriuje nurodytą atsiskaitymo tvarką.
3. Užsakovui arba Rangovui vienašališkai nutraukus Sutartį, Rangovas privalo perduoti visus iki Sutarties atliktus darbus, pasirašant priėmimo-perdavimo aktą. Užsakovas privalo už darbus apmokėti (jeigu Sutartis nutraukta dėl Rangovo kaltės, iš mokėtinos sumos išskaičiavęs netesybas ir nuostolius).
4. Užsakovas gali vienašališkai nutraukti Sutartį LR viešųjų pirkimų įstatymo 90 straipsnyje nustatytais atvejais ir tvarka.
5. Šalių susitarimu Sutartis gali būti nutraukta bet kuriuo metu. Tokiu atveju atsiskaitymai tarp Šalių Sutarties nutraukimo dienai atliekami Sutarties 3 skyriuje „Atsiskaitymo tvarka“ nustatyta tvarka.

**VIII SKYRIUS**

**ŠALIŲ ATSAKOMYBĖ**

1. Užsakovas nepagristai uždelsęs atsiskaityti už atliktus darbus šioje Sutartyje nustatyta tvarka ir laiku, moka Rangovui 0,03 proc. dydžio delspinigius nuo neapmokėtų darbų kainos už kiekvieną uždelstą kalendorinę dieną.
2. Rangovas dėl savo kaltės uždelsęs atlikti sutartinį darbą (pažeidęs galutinį darbų atlikimo terminą), moka Užsakovui 0,03 proc. dydžio delspinigius nuo neatliktų darbų vertės už kiekvieną uždelstą dieną, šios netesybos taikomos taip pat ir tuo atveju, jeigu Rangovas privalo per tam tikrą terminą ištaisyti sutartinio darbo kokybės trūkumus, nepriklausomai nuo to, ar tokia Rangovo pareiga atsiranda Sutarties galiojimo garantinio laikotarpio metu.
3. Nustačius, kad Rangovas nevykdo aplinkosauginių reikalavimų, Užsakovas nustatys terminą trūkumams pašalinti ir taikys 0,03 proc. dydžio delspinigius nuo Pradinės sutarties vertės per dieną iki trūkumų pašalinimo įvykdymo dienos.

**IX SKYRIUS**

**NENUGALIMOS JĖGOS APLINKYBĖS**

1. Šalis gal būti visiškai ar iš dalies atleidžiami nuo atsakomybės dėl ypatingų ir neišvengiamų aplinkybių – nenugalimos jėgos (*force majeure*), nustatytos ir jas patyrusios Šalies įrodytos pagal Lietuvos Respublikos Civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimui vykdymui.
2. Nenugalima jėga (*force majeure*) nelaikomos Šalies veiklai turėjusios aplinkybės, į kurių galimybę Šalys, sudarydamas Sutartį, atsižvelgė, t.y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos. Nenugalima jėga (*force majeure*) taip pat nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles.
3. Jei nenugalimos jėgos (force majeure) aplinkybės trunka ilgiau kaip 120 kalendorinių dienų, tuomet, nepaisant Sutarties įvykdymo termino pratęsimo, kuris dėl minėtųjų aplinkybių gali būti Rangovui suteiktas, bet kuri Sutarties šalis turi teisę nutraukti Sutartį įspėdama apie tai kitą šalį prieš 30 kalendorinių dienų. Jei pasibaigus šiam 30 dienų laikotarpiui nenugalimos jėgos (force majeure) aplinkybės vis dar yra, Sutartis nutraukiama ir pagal Sutarties sąlygas šalys atleidžiamos nuo tolesnio Sutarties vykdymo.

**X SKYRIUS**

**SUBRANGOVAI. JŲ KEITIMO TVARKA**

1. Sutarčiai vykdyti pasitelkiami šie subtiekėjai: ......
2. Rangovas įsipareigoja ne vėliau kaip iki Sutarties vykdymo pradžios raštu pranešti Užsakovo atstovui subtiekėjų kontaktinius duomenis ir subtiekėjų atstovus.
3. Sutarties galiojimo metu subtiekėjų keitimas vietomis tarp Sutartyje numatytų subtiekėjų, didesnės (mažesnės) Sutarties dalies (veiklos), negu buvo suderinta, perdavimas kitam Sutartyje numatytam subtiekėjui, papildomų ar naujų (tuo atveju kai teikiant pasiūlymą subtiekėjai nebuvo žinomi) subtiekėjų pasitelkimas arba Sutartyje numatytų subtiekėjų atsisakymas galimas tik raštu apie tai informavus Užsakovą.
4. Užsakovas reikalauja, kad kartu su informacija apie naujus subtiekėjus (kai jų pajėgumais remiamasi kvalifikacijai pagrįsti) būtų pateikti atitiktį kvalifikaciniams reikalavimams (jei jie buvo keliami) patvirtinantys dokumentai. Anksčiau minėti dokumentai pateikiami tai dienai, kai Rangovas kreipiasi į Užsakovą su prašymu pakeisti subtiekėjus.
5. Pakeitus Sutartyje numatytus subtiekėjus vietomis, perdavus didesnę (mažesnę)  Sutarties dalį (veiklą), negu buvo suderinta, kitam Sutartyje numatytam subtiekėjui, ir (ar) pasitelkus papildomus ar naujus subtiekėjus, subtiekėjai gali pradėti vykdyti Sutartį, tik Užsakovui ir Rangovui pasirašius papildomą susitarimą prie Sutarties. Šiame susitarime nurodoma pagrindinė informacija apie subtiekėją ir Sutarties dalis (veikla), kuriai jis yra pasitelkiamas. Šis papildomas susitarimas tampa neatskiriama Sutarties dalimi.

**XI SKYRIUS**

**GINČŲ SPENDIMO TVARKA**

1. Šalys susitaria, kad kiekvienas ginčas, nesutarimas ar reikalavimas, kylantis iš Sutarties ar su ja susijęs, turi būti sprendžiamas derybų keliu. Jeigu anksčiau nurodyti ginčai, nesutarimai ar reikalavimai negali būti išspręsti derybų keliu per 30 (trisdešimt) kalendorinių dienų, tai Šalys susitaria spręsti juos Lietuvos Respublikos įstatymų nustatyta tvarka Lietuvos Respublikos teisme.

**XII SKYRIUS**

**ASMENS DUOMENŲ TVARKYMAS**

1. Sudarydamos šią Sutartį Šalys patvirtina, kad supranta, jog nuo 2018 m. gegužės 25 d. yra tiesiogiai taikomas 2016 m. balandžio 27 d. priimtas Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo (toliau – Reglamentas). Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti atskirą susitarimą dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises.
2. Jeigu poreikis tvarkyti asmens duomenis paaiškėja po Sutarties sudarymo, Šalys įsipareigoja nedelsiant sudaryti papildomą susitarimą dėl duomenų tvarkymo prie Sutarties ir imtis kitų būtinų priemonių siekiant užtikrinti atitiktį Reglamento reikalavimams. Šalys pripažįsta, kad papildomo susitarimo dėl duomenų tvarkymo pasirašymas nebus laikomas esminiu šios Sutarties sąlygų pakeitimu.

**XIII SKYRIUS**

**PAPILDOMI DARBAI**

1. Užsakovas, esant būtinybei, pagal šią Sutartį įsigis papildomų darbų arba neatliks kai kurių Sutartyje numatytų statybos darbų. Papildomi darbai – Sutartyje nenumatyti, tačiau tiesiogiai su Sutartyje numatytais Darbais susiję ir būtini sutarčiai įvykdyti (užbaigti) statybos darbai, ir Sutartyje numatytų statybos darbų apimtys, viršijančios pradinę Sutarties vertę. Neatliekami darbai – statybos darbai ar statybos darbų apimtys, kurie Sutartyje buvo numatyti, tačiau Sutarties įgyvendinimo eigoje paaiškėjo, kad tokio pobūdžio statybos darbų ar jų apimčių vykdymas netikslingas.
2. Papildomų darbų, o esant reikalui ir neatliekamų darbų, būtinumas turi būti pagrįstas dokumentais ir raštu suderintas su Užsakovu toliau nustatyta tvarka:
   1. Paaiškėjus aplinkybėms, dėl kurių reikalinga kreiptis į Užsakovą dėl papildomų ar neatliekamų darbų, ne vėliau kaip per 10 (dešimt) darbo dienų nuo tada, kai šios aplinkybės tapo žinomos Rangovui, Rangovas Užsakovui raštu teikia motyvuotą siūlymą dėl papildomų ar neatliekamų darbų būtinybės, pridėdamas tai pagrindžiančius dokumentus (statybos techninio prižiūrėtojo įvertinimą, vietos apžiūros aktą (pasirašytą visų statybos dalyvių), brėžinius, sąmatinius skaičiavimus, žiniaraščių palyginimus ir kt., iš kurių būtų aiškiai matyti, kodėl reikia keisti darbų kiekius), kartu pateikdamas pagrindimą, kodėl jo siūlymas atitinka Sutarties 71 punkte nurodytus kriterijus ir nurodydamas terminą, kuris reikalingas Rangovo nurodytiems papildomiems darbams atlikti bei darbų įkainius ir jų pagrindimą (vadovaujantis šios Sutarties nuostatomis);
   2. gavęs 71.1. papunktyje nurodytus dokumentus, Užsakovas, remdamasis pateiktais dokumentais, Lietuvos Respublikos viešųjų pirkimų įstatymo, Kainodaros taisyklių nustatymo metodikos, patvirtintos Viešųjų pirkimų tarnybos prie Lietuvos Respublikos Vyriausybės direktoriaus 2019 m. sausio 24 d. įsakymu Nr. 1S-13 „Dėl Kainodaros taisyklių nustatymo metodikos patvirtinimo“ ir kitų teisės aktų nuostatomis per 10 (dešimt) darbo dienų patikrina, ar pakanka duomenų sprendimui dėl Rangovo siūlymo priimti;
   3. Užsakovui nustačius ir raštu informavus Rangovą, kad nepakanka duomenų sprendimui dėl Rangovo siūlymo priimti, Rangovas įsipareigoja per 10 (dešimt) darbo dienų nuo Užsakovo pranešimo gavimo dienos pateikti Užsakovui jo reikalaujamus papildomus duomenis ir dokumentus. Tokiu atveju kreipimosi dėl papildomų (ar neatliekamų) darbų data bus laikoma antrojo kreipimosi data. Tuo atveju, jeigu Rangovas, vykdydamas šiame Sutarties papunktyje numatytus Užsakovo įpareigojimus, pakartotinai pateikia Užsakovui nepakankamai duomenų sprendimui dėl papildomų ar neatliekamų darbų priimti, procedūra dėl šių darbų nutraukiama, o Rangovo siūlymas laikomas nepaduotu;
   4. Užsakovui nustačius, kad Sutarties 71.1 papunktyje pateiktų dokumentų pakanka sprendimui priimti, Užsakovas pritaria pateiktam pasiūlymui arba jį atmeta;
   5. gavęs Užsakovo sprendimą pritarti pateiktam pasiūlymui, Rangovas parengia darbų pakeitimą su techniniais sprendiniais, sąmatiniais skaičiavimais ir kitais būtinais dokumentais, o statinio statybos darbų techninis prižiūrėtojas šį darbų pakeitimą įformina. Visus parengtus dokumentus darbų pakeitimo įforminimui Rangovas pateikia statinio statybos techniniam prižiūrėtojui ne vėliau kaip per 10 (dešimt) darbo dienų po pritarimo siūlomam sprendiniui gavimo, priešingu atveju Rangovas neteks teisės į apmokėjimą už sprendinio įgyvendinimo papildomus darbus;
   6. gavęs įformintą darbų pakeitimą, Užsakovas ne vėliau kaip per 5 (penkias) darbo dienas parengia papildomo susitarimo projektą ir pateikia jį Rangovui pasirašyti;
   7. tuo atveju, jeigu neįmanoma iš anksto nustatyti tikslių papildomų darbų ar apimčių kiekių, Užsakovui ir Rangovui atlikus veiksmus, numatytus Sutarties 71.1-71.4. papunkčiuose, Užsakovas parengia papildomo susitarimo projektą ir pateikia jį Rangovui pasirašyti, o darbų pakeitimas įforminamas faktiškai atlikus darbus.
3. Siūlymus dėl papildomų ir (ar) neatliekamų darbų gali inicijuoti statinio statybos techninis prižiūrėtojas.
4. Įsigyjant papildomų darbų pagal šią Sutartį, Sutarties suma, kurią Užsakovas turi sumokėti Rangovui, yra kaina, apskaičiuota įvertinus pagal Sutartį atliktų darbų apimtis ir papildomus darbus.
5. Užsakovas apskaičiuodamas atsisakomų arba įsigyjamų papildomų prekių, paslaugų, darbų kainas pagal kiekio (apimties) keitimo sąlygas, jei kitaip nenumatyta sutartyje, taiko žemiau pateikiamus būdus prioritetine tvarka, t. y. tik nesant galimybės taikyti aukščiau esantį būdą, gali būti taikomas žemiau esantis būdas:
   1. papildomiems darbams pritaikant rangovo pasiūlyme nurodytus darbų įkainius;
   2. jei įmanoma, išskaičiuojant kainos dalį iš sutartyje numatyto įkainio;
   3. jei neįmanoma papildomiems darbams pritaikant sutartyje numatytus panašių darbų įkainius. Panašius darbus turi pagrįsti ir nustatyti Užsakovas;
   4. įvertinant darbų pagrįstas tiesiogines (darbo užmokesčio ir su juo susijusius mokesčius, statybos produktų ir įrenginių, mechanizmų eksploatacijos sąnaudas, statybvietės) bei netiesiogines (pridėtines, pelno) išlaidas pagal šios Metodikos priedo „Tiesioginių ir netiesioginių išlaidų apskaičiavimo taisyklės“ nuostatas.
6. Rangovas gali pradėti vykdyti papildomus darbus Šalims pasirašius papildomą susitarimą dėl papildomų darbų atlikimo. Papildomas susitarimas dėl papildomų darbų atlikimo laikomas sudėtine Sutarties dalimi. Rangovas, vykdydamas papildomus darbus, nesant papildomo susitarimo dėl papildomų darbų atlikimo, prisiima riziką dėl neapmokėjimo už papildomus darbus.
7. Papildomų darbų apmokėjimui Rangovas atliktų darbų aktuose turi nurodyti atliktų papildomų ir (ar) neatliekamų darbų, numatytų darbų pakeitime, pavadinimą, vienetus, kiekį, vieneto kainą, bendrą sumą, kitus papildomų darbų įsigijimą pagrindžiančius dokumentus.

**XIV SKYRIUS**

**KITOS SĄLYGOS**

1. Ši Sutartis laikoma sudaryta ir įsigalioja nuo Sutarties pasirašymo dienos (antrosios Šalies pasirašymo dieną) ir galioja iki visiško Šalių įsipareigojimų pagal šią Sutartį įvykdymo dienos arba Sutarties nutraukimo dienos.
2. Sutartis nustoja galioti, jeigu ji yra tinkamai įvykdyta, jeigu Šalys sutaria ją nutraukti, taip pat esant atitinkamam teismo sprendimui ar kitais įstatymų numatytais atvejais.
3. Sutarties galiojimo pabaiga įforminama dvišaliu sutarties šalių pasirašytu ir antspaudais patvirtintu sutartinio darbo perdavimo–priėmimo aktu.
4. Šalys, vykdydamos Sutarties įsipareigojimus, vadovaujasi Lietuvos Respublikos įstatymais, normatyviniais dokumentais ir šia Sutartimi.
5. Užsakovas turi teisę vienašališkai ne teismo tvarka, prieš 30 (trisdešimt) kalendorinių dienų raštu įspėjęs apie tai Rangovą, nutraukti Sutartį, jeigu Rangovas iš esmės pažeidė Sutartį. Siekiant aiškumo, Šalys patvirtina bendrą supratimą, kad Rangovo padarytas Sutarties pažeidimas laikomas esminiu, jeigu:
   1. Sutartis buvo pakeista, pažeidžiant Lietuvos Respublikos viešųjų pirkimų įstatymo 89 straipsnį;
   2. paaiškėjo, kad Rangovas turėjo būti pašalintas iš Pirkimo procedūros, vadovaujantis Lietuvos Respublikos viešųjų pirkimų įstatymo 46 straipsnio 1 dalimi ar dėl kitų Pirkimo sąlygose nustatytų pašalinimo pagrindų;
   3. Rangovas įsiteisėjusiu kompetentingos institucijos ar teismo sprendimu yra pripažintas kaltu dėl profesinio pažeidimo, sukčiavimo, korupcijos, pinigų plovimo, dalyvavimo nusikalstamoje organizacijoje ir (ar) yra kiti Europos Parlamento ir Tarybos direktyvose nurodyti pagrindai, įskaitant Europos Sąjungos teisės aktuose apibrėžtus nusikaltimus;
   4. Rangovas nevykdo pagrįstų Statinio statybos techninės priežiūros vadovo ir (ar) Užsakovo teisėtų nurodymų ir dėl to Užsakovas iš esmės negauna Darbų rezultato, kokio tikėjosi;
   5. Rangovas nepradeda laiku vykdyti Darbų, kitaip aiškiai parodo ketinimą netęsti savo įsipareigojimų pagal Sutartį arba nevykdo Darbų pagal nurodytą grafiką ir tampa aišku, kad juos baigti iki Darbų atlikimo termino pabaigos neįmanoma;
   6. Rangovas nevykdo Darbų arba vykdo Darbus akivaizdžiai per lėtai, kad spėtų juos užbaigti per Darbų atlikimo terminus, ir, gavęs Užsakovo pretenziją dėl vėlavimo, nesiima Darbų paspartinimo priemonių;
   7. Rangovas netenka teisės verstis ta veikla, kuri reikalinga Sutarčiai vykdyti;
   8. Teisės aktais įgaliotos institucijos daugiau kaip 2 (du) kartus per Sutarties galiojimo laikotarpį nustato Rangovo teisės aktų pažeidimo atvejus;
   9. Rangovo aplinkos apsaugos vadybos sistemos standartų, nustatytų Pirkimo metu, galiojimas pasibaigia arba Rangovas jų netenka ir neketina atsinaujinti ar pratęsti;
   10. Rangovas, vykdydamas įsipareigojimus pagal Sutartį, nesilaiko Įstatymų reikalavimų, pažeidžia Sutarties nuostatas, reglamentuojančias konkurenciją, konfidencialios informacijos valdymą;
   11. Rangovas neužtikrina, kad Sutartį vykdo tik tam teisę turintys asmenys.
6. Rangovas turi teisę vienašališkai ne teismo tvarka, prieš 30 (trisdešimt) kalendorinių dienų raštu įspėjęs apie tai Užsakovą, nutraukti Sutartį, jeigu:
   1. Rangovas per 15 (penkiolika) kalendorinių dienų nuo Sutarties 10 punkte nurodyto sumokėjimo termino pabaigos negauna viso apmokėjimo ir jeigu Rangovas apie vėlavimą prieš tai raštu pranešė Užsakovui, o Užsakovas šių Darbų kokybės neginčija;
   2. Užsakovas nevykdo ar netinkamai vykdo sutartinius įsipareigojimus ir toks nevykdymas ar netinkamas vykdymas atitinka esminio Sutarties pažeidimo požymius, nurodytus Lietuvos Respublikos civiliniame kodekse;
   3. Užsakovas tampa nemokus, jam iškelta restruktūrizavimo ar bankroto byla, arba inicijuotos ar pradėtos likvidavimo procedūros, kai jo turtą valdo teismas ar nemokumo administratorius, kai jis su kreditoriais yra sudaręs taikos sutartį (Užsakovo ir kreditorių susitarimą tęsti Užsakovo veiklą, kai Užsakovas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti), kai jo veikla sustabdyta ar apribota arba jo padėtis pagal šalies, kurioje jis registruotas, Įstatymus yra tokia pati ar panaši ir nepateikia Rangovui pagrįstų įrodymų, kad sugebės tinkamai įvykdyti Sutartį.
7. Rangovo pasirinkimas nutraukti Sutartį neturi pažeisti kurių nors kitų iš Sutarties arba kitaip kylančių teisių.
8. Sutartis gali būti nutraukiama rašytiniu Šalių susitarimu.
9. Sutarties nutraukimas atleidžia Šalis nuo tolesnio Sutarties vykdymo. Tačiau Sutarties nutraukimas neturi įtakos ginčų nagrinėjimo tvarką nustatančių Sutarties sąlygų ir kitų Sutarties sąlygų, kurios pagal savo esmę lieka galioti ir po Sutarties nutraukimo, galiojimui.
10. Pirkimo dokumentai, Rangovo viešajam pirkimui pateiktas pasiūlymas, sąnaudų kiekių žiniaraštis yra neatskiriama šios Sutarties dalis.
11. Visi šios sutarties papildymai ir pakeitimai galioja, jei yra sudaryti ir patvirtinti abiejų Šalių. Visi šios Sutarties priedai, taip pat šios Sutarties galiojimo metu Sutarties išdavoje sudaryti išvestiniai susitarimai yra laikytini neatskiriama sudarytos Sutarties dalimi.
12. Visi pranešimai laikomi tinkamai įteiktais Šaliai, jeigu jie perduoti Šalių atstovams pasirašytinai, pasiunčiami registruotu laišku ar elektroniniu paštu. Pasiųstas pranešimas laikomas gautu jo gavimo dieną.
13. Šalys įsipareigoja iš anksto viena kitai pranešti apie jų buveinės adreso, pavadinimo ar banko sąskaitos rekvizitų pasikeitimus.
14. Bet kokius mokesčius, kuriais gali būti apmokestinamos sumos, kurias gauna Rangovas ir (arba) Užsakovas šios Sutarties pagrindu, privalės sumokėti pats Rangovas ir (arba) Užsakovas.
15. Sutartis sudaryta lietuvių kalba, pasirašant kvalifikuotais elektroniniais parašais. Sudaromas 1 (vienas) Sutarties egzempliorius.
16. Sutartis jos galiojimo laikotarpiu gali būti keičiama neatliekant naujos pirkimo procedūros, vadovaujantis Viešųjų pirkimų įstatymo 89 straipsniu.
17. Sutarties priedai:

93.1. techninė užduotis;

93.2. sąnaudų kiekių žiniaraštis.

**XV SKYRIUS**

**UŽ SUTARTIES VYKDYMĄ ATSAKINGI ASMENYS**

1. Rangovo asmuo (asmenys), atsakingas (atsakingi) už Sutarties vykdymą: .........................., tel. ........................................., el. paštas ............................ .
2. Užsakovo asmuo (asmenys), atsakingas (atsakingi) už Sutarties vykdymą: .........................., tel. ........................................., el. paštas ............................. .

**XVI SKYRIUS**

**ŠALIŲ REKVIZITAI IR PARAŠAI**

|  |  |
| --- | --- |
| **Užsakovas**  Šakių rajono savivaldybės administracija  Kodas 188772814  Bažnyčios g. 4, LT-71115 Šakiai  Tel. (+370 345) 60750  El. paštas [savivaldybe@sakiai.lt](mailto:savivaldybe@sakiai.lt)  A. s. LT39 4010 0421 0006 0059  Luminor bank AS Lietuvos filialas, b. k. 40100  Juridinio asmens direktorius  Vardas Pavardė  \_\_\_\_\_\_\_\_\_\_\_\_\_\_ | **Rangovas**  Juridinio asmens pavadinimas  Kodas 00000000  Gatvės pavadinimas, LT-00000 miestas  Tel. +370 000 00000  El. paštas čia įrašyti  A. s. LT00 0000 0000 0000 0000  Banko pavadinimas, kodas 00000  Juridinio asmens direktorius  Vardas Pavardė  \_\_\_\_\_\_\_\_\_\_\_\_\_\_ |

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

A.V. ..... m. ......... d. A.V. ....... m. ............ d.